open-index/open-wikipedia-markdown huggingface dataset:
Gallia

**Gallia** (, , , ) ialah kawasan Eropah Barat yang kini terangkum oleh Itali utara, Perancis, Belgium, Switzerland barat, dan sebahagian Belanda dan Jerman di tebing barat sungai Rhine; kawasan purba ini melitupi seluas .

Dalam bahasa Inggeris, perkataan *Gaul* juga merujuk kepada penduduk Celt di kawasan itu pada zaman kuno, tetapi orang Gaul tersebar luas di Eropah sesampai masa Rom, dan bertutur dalam bahasa Gallia (bahasa terbitan daripada bahasa Celt yang awal). Selain daripada orang Gaul, terdapat juga orang-orang lain yang tinggal di wilayah yang kini merupakan Itali utara, umpamanya orang Lepontii yang menetap di lereng selatan Pergunungan Alp Itali, Raetia.

Orang-orang Gaul di bawah Brennus menjarah Rom pada sekitar 390 SM. Di dunia Aegia, satu penghijrahan yang besar termuncul di Thrake di utara Yunani pada 281 SM. Brennus, satu lagi ketua Gaul yang mengetuai sepasukan tentera yang besar untuk mencemarkan Kuil Apollo, berpatah balik pada saat-saat terakhir &mdash; beliau dikatakan menjadi bimbang disebabkan petanda-petanda guruh dan kilat. Pada waktu yang sama, sekumpulan penghijrah Celt yang terdiri daripada lebih kurang 10,000 pejuang, bersama-sama dengan keluarga dan abdi mereka, melalui Thrake. Tiga puak Gaul menyeberangi dari Thrake ke Asia Minor atas jemputan Nicomedes I, raja Bithynia, yang memerlukan bantuan dalam perjuangan dinasti terhadap adiknya. Akhirnya, mereka menetap di Phrygia timur dan Cappadocia di Anatolia tengah, sebuah kawasan yang mulai dari saat itu dikenali sebagai *[[Galatia]].*

## Lihat juga

* Orang Gallia
* Galatia

## Rujukan

## Pautan luar
* Perang-perang Gaul
Britain Rom

:*Rencana ini mengenai wilayah Rom yang dipanggil "Britannia". Untuk kegunaan lain, sila lihat [[Britannia (nyahkekaburan)]].*

**Britain Rom** merujuk kepada bahagian-bahagian pulau Great Britain yang dikuasai oleh Empayar Rom antara tahun 43 dan 410. Orang Rom merujuk kepada wilayah mereka sebagai **Britannia**. Sebelum serangan itu, Britain Zaman Besi telah mempunyai hubungan kebudayaan dan ekonomi dengan Benua Eropah, tetapi penyerang-penyerang Rom memperkenalkan perkembangan baru dalam bidang pertanian, perbandaran, industri, serta seni bina, dan meninggalkan kesan yang masih ketara pada hari ini.

Tidak terdapat banyak rekod sejarah selain daripada serangan permulaan, walaupun banyak ahli sejarah Rom menyebut wilayah Britain ini sepintas lalu. Kebanyakan daripada pengetahuan kita untuk tempoh itu terdiri daripada penyelidikan arkeologi, khususnya bukti-bukti epigrafi.

## Bandar-bandar
Semasa pendudukannya ke atas Britain, Rom menubuhkan sebilangan petempatan yang penting, dengan banyaknya masih wujud. Sesetengah bandar raya dan bandar yang berasal daripada pendudukan Rom (atau sebahagian besar dikembangkan olehnya), dengan nama Latin dalam tanda kurung, termasuk:
* Alcester - (*Aluana*)
* Bath - (*[[Aquae Sulis]]*)
* Caerleon - (*[[Isca Augusta]]*)
* Caerwent - (*[[Venta Silurum]]*)
* Canterbury - (*[[Durovernum Cantiacorum]]*)
* Carmarthen - (*[[Moridunum (Carmarthen)|Moridunum]]*)
* Colchester - (*[[Camulodunum]]*)
* Corbridge - (*[[Coria (Corbridge)|Coria]]*)
* Chichester - (*[[Noviomagus Reginorum]]*. Noviomagus yang bermaksud *Pasar Baru* juga merupakan nama tempat Rom untuk sebuah bandar di Belanda, kini dikenali sebagai Nijmegen)
* Chester - (*[[Deva Victrix]]*)
* Cirencester - (*[[Corinium Dobunnorum|Corinium]]*)
* Dover - (*[[Dubris|Portus Dubris]]*)
* Dorchester - (*[[Durnovaria]]*)
* Exeter - (*[[Isca Dumnoniorum]]*)
* Gloucester - (*[[Glevum]]*)
* Leicester - (*[[Ratae Corieltauvorum]]*)
* London - (*[[Londinium]]*)
* Lincoln - (*[[Lindum Colonia]]*)
* Manchester - (*[[Mamucium]]*)
* Northwich - (*[[Condate]]*)
* St Albans - (*[[Verulamium]]*)
* Towcester - (*[[Lactodorum]]*)
* Whitchurch - (*[[Mediolanum (Whitchurch)|Mediolanum]]*)
* Winchester - (*[[Venta Belgarum]]*)
* York - (*[[Eboracum]]*)

Untuk senarai yang lebih lengkap, sila lihat Senarai nama tempat Rom di Britain.

## Pautan luar
* 
* Angkatan Tentera Darat dan Laut Rom di Britain oleh Peter Green 
* Britain Rom: Guy de la Bedoyere 
* Britain Rom di LacusCurtius
* London Rom – "Dalam perkataan-perkataan mereka" (PDF) oleh Kevin Flude
* Tapak web yang cemerlang mengenai Britain Rom, paling baik ditonton dengan Internet Explorer
* Britain Rom – Sejarah
Rantau Panjang

**Rantau Panjang** (Jawi: رنتاو ڤنجڠ, Kelantan-Pattani: *Rata Panjae*/ราตาปันเจ, Bahasa Thai: รันเตาปันจัง) ialah sebuah daerah dan pekan di Pasir Mas, Kelantan, Malaysia. Rantau Panjang merupakan sebuah pekan yang bersempadan antara Malaysia dan Thailand yang terletak di utara negeri Kelantan dalam kawasan barat jajahan Pasir Mas. Ia berada 39 kilometer di barat daya bandar Kota Bharu dan terletak berhampiran dengan Sungai Golok, Narathiwat, Thailand. 

Rantau Panjang terkenal dengan pelbagai barangan jualan dan cenderahati. Pemeriksaan Unit Pencegah Penyeludupan, Jabatan Kastam dan Ekais Diraja, Jabatan Imigresen dan Polis Diraja Malaysia menguatkuasakan sekatan di sekitar Rantau Panjang bagi megelak penyeludupan dadah, beras, gula, minyak dan sebagainya. 
Rantau Panjang dikenali ramai sebagai kawasan zon bebas cukai. Pelbagai barangan boleh dibeli di sana termasuk pakaian, makanan, peralatan kelengkapan rumah dan lain-lain. Juga terdapat pelbagai kedai makan di kawasan sekitar yang boleh dilawati.

## Pusat Beli-belah Rantau Panjang
*Kompleks Bebas Cukai Rantau Panjang
*the Zon Duty Free
*Pantai Timor
*Zon Ria
*Bazar Siti Aminah
*Bazar Siti Fatimah
*Mydin Mart

## Tempat Menarik
* Masjid Jubli Perak Sultan Ismail Petra (Masjid Beijing)
*Bukit Kwong
*Kedai Imah tuyut

## Sekolah Rendah
*Sekolah Kebangsaan Rahmat
*Sekolah Kebangsaan Lubok Setol
*Sekolah Kebangsaan Kubang Kuau
*Sekolah Kebangsaan Baroh Pial 
*Sekolah Kebangsaan Kok Pauh
*Sekolah Kebangsaan Sri Rantau Panjang 1
*Sekolah Kebangsaan Sri Rantau Panjang 2
*Sekolah Kebangsaan Rantau Panjang
*Sekolah Rendah Jenis Kebangsaan (cina) Khay Boon
*Sekolah Kebangsaan Gual Tinggi 
*Sekolah Kebangsaan Gual Sitok
*Sekolah Kebangsaan Gual To' Deh

## Sekolah Menengah
*SMK. Rantau Panjang
*SMK. Baroh Pial
*SMK. Gual Periok

## Antara Kawasan Atau Lokaliti Yang Ada
Rantau Panjang mempunyai 7 buah Mukim iaitu Mukim Rantau Panjang, Mukim Lubok Gong, Mukim Gual Nering, Mukim Lubok Setol, Mukim Telaga Mas, Mukim Bakat dan Mukim Rahmat.

__FORCETOC__
__STATICREDIRECT__
Ekonomi Kelantan

**[[Ekonomi]] [[Kelantan]]** adalah berasaskan pertanian padi, getah dan tembakau. Kegiatan menangkap ikan di persisiran pantai sepanjang 96-kilometer turut merupakan aktiviti ekonomi yang penting. Industri kecil-kecilan yang menggunakan kemahiran tradisi dalam penghasilan kraftangan seperti batik, ukiran kayu dan tenunan songket juga agak meluas. Selain itu, kegiatan pembalakan juga aktif kerana ia keluasan hutan Kelantan masih banyak. Beberapa tahun kebelakangan ini, pelancongan, terutamanya ke pulau-pulau makin popular.

Pasar Besar Siti Khadijah di pusat bandar Kota Bharu masih merupakan tarikan utama. Kebanyakan peniaga di sini adalah wanita dengan deria perniagaan bagus. Wanita di negeri Kelantan adalah penggerak dalam ekonomi perniagaan.

Kelantan merupakan antara negeri termiskin di Malaysia, dengan KDNK per kapita sekitar RM6000, kira-kira satu pertiga negeri kaya seperti Selangor dan Pulau Pinang. Bagaimanapun, ramai penduduk Kelantan yang bekerja sendiri, dan data ini tidak termasuk dalam perkiraan KDNK.
Ayam golek

**Ayam golek** ia ayam yang dipanggang menggunakan buluh atau tempat penggolek. Nama yang diberi kerana kaedah golek. Masakan ini berasal dari pantai timur Malaysia.
Mohd Ramli Md Kari

**Dr Mohd Ramli bin Md Kari** adalah ahli politik Malaysia berbangsa Melayu dari Parti Islam Se-Malaysia. Beliau merupakan bekas Ahli Dewan Undangan Negeri (ADUN) Senggarang, Johor bertanding di atas tiket PAS. Di peringkat parti, beliau merupakan Timbalan YDP PAS Kawasan Batu Pahat.

## Pendidikan
Beliau mendapat pendidikan awal di Sekolah Kebangsaan Sri Tengah, Yong Peng. Kemudian bersekolah menengah di Yong Peng dan di Alor Gajah, Melaka dan seterusnya ke Kolej Melayu Kuala Kangsar hingga ke tahun 1970.

Beliau selanjutnya melanjutkan pelajaran di bidang perubatan di Universiti Malaya dan peroleh Ijazah Sarjana Muda Perubatan dan Pembedahan pada tahun 1978.

## Kerjaya
Beliau mula berkhidmat di Hospital Muar  dan kemudian menjadi Pensyarah Pelatih di Universiti Kebangsaan Malaysia. Beliau telah kembali ke Batu Pahat untuk mengasaskan Klinik Bakti Batu Pahat pada tahun 1982. Klinik ini merupakan klinik Melayu yang pertama yang wujud di Batu Pahat dan kini telah beroperasi selama 22 tahun. Penglibatan beliau mengendalikan klinik selama 22 tahun ini, ditambah dengan keperibadian beliau yang perihatin serta mesra dengan pesakit telah menjadikan beliau dikenali ramai. Beliau juga sering mengadakan aktiviti rawatan percuma di sekitar kawasan Batu Pahat.

Di samping kelulusan akademik di atas, beliau juga telah dianugerahkan sijil perubatan Islam daripada Darul Syifa’ pada bulan Ogos 1999 setelah mengikuti kursus selama 2 tahun di bawah kelolaan Prof. Dr. Harun Din. Beliau juga telah ditauliahkan Diploma Tasawwur Islam oleh ILHAM.

Beliau telah pun berumahtangga bersama Puan Rohayah bte Abd. Hamid, bekas guru sekolah. Kini isteri beliau menumpukan sepenuh masa dalam membantu beliau  di klinik serta bergiat cergas di dalam aktiviti parti. Hasil dari perkongsian hidup sejak tahun 1973, mereka dikurniakan 4 orang cahaya mata.

Di dalam bidang kemasyarakatan, beliau adalah bekas Pengerusi Surau Taman Soga dan Pengerusi Badan Kebajikan Islam Taman Soga Batu Pahat selama 10 tahun. Beliau pernah menjadi pengerusi PIBG Sekolah Kebangsaan Temenggung Ibrahim Penggaram, Batu Pahat, dan kini menjadi Pengerusi Sekolah Rendah Agama Bersepadu Batu Pahat sejak 5 tahun yang lalu. Beliau juga pernah menjadi Pemerintah Kawasan St. John Ambulance Brigade , Batu Pahat.

Di sudut politik beliau adalah Timbalan Yang DiPertua PAS Kawasan Batu Pahat dan Ketua Lajnah Antara Kaum. Beliau pernah bertanding sebagai calon Parlimen PAS bagi Kawasan P 135 - Batu Pahat pada Pilihanraya Umum 1999 dengan memperolehi undi yang sangat mengalakkan.

Pada hari penamaan calon 23hb  Mac 2004 yang lalu, beliau telah diisytiharkan sebagai menang tanpa bertanding di DUN Senggarang. Kemenangan yang diperolehi merupakan satu sejarah bagi perjuangan Parti Islam Se-Malaysia di negeri Johor.

## Keputusan pilihan raya

## Rujukan
Mas Cotek

**Mas cotek** ataupun **salayar** merupakan sejenis pokok herba yang digunakan dalam bidang perubatan Melayu. Dalam perubatan Melayu pokok mas cotek ini dibahagikan kepada mas cotek jantan (berdaun kecil) dan betina (berdaun besar) . 

Mas cotek atau dalam bahasa saintifiknya, *Ficus deltoidea* merupakan tumbuhan yang kini mula mendapat perhatian, khususnya di kalangan pengamal perubatan tradisional. Selain Tongkat Ali dan Kacip Fatimah, Mas cotek dikenali kerana khasiatnya yang dapat merawat pelbagai jenis penyakit dan baik untuk penjagaan kesihatan.   

## Etimologi
Nama Mas cotek adalah merupakan nama tempatan yang popular di pantai timur Semenanjung Malaysia. Di negeri Sabah dan Sarawak, juga Kepulauan Kalimantan, tumbuhan ini dikenali dengan nama ‘sempit-sempit’. Terdapat juga suku kaum di Sabah yang menggelarnya sebagai ‘agoluran’. Di Indonesia, tumbuhan ini dipanggil ‘tabat barito’ dan beberapa nama di daerah lain seperti ara jelatih, ara tunggal, api-api telinga gajah dan api-api telinga kera. Di Afrika pula, ia dikenali sebagai ‘Kangkalibang’. Walaupun sedemikian, nama Mas cotek adalah merupakan nama yang paling popular dan dikenali jika dibandingkan dengan nama-nama tempatan yang lain. 

Nama Mas cotek diberi disebabkan oleh bintik-bintik halus berwarna emas yang terdapat pada permukaan atas setiap helaian daun tumbuhan ini. Di Malaysia, para saintis telah mengenalpasti bahawa terdapat lebih daripada 80 spesis tumbuhan tergolong di dalam keluarga Ficus deltoidea. Tumbuhan yang dikenali sebagai ara juga merupakan salah satu spesis keluarga Ficus deltoidea. Ficus deltoidea Jack atau *Mistleteo fig* adalah di antara spesis yang diklasifikasikan secara saintifik dan ia tergolong dalam keluarga Moraceae.

## Khasiat
Tumbuhan herba ini mampu merawat dan mengekalkan tahap kesihatan, termasuk meningkatkan tenaga, membaiki peredaran darah, mengecutkan rahim dan merawat paru–paru berair, darah tinggi, kencing manis, lemah jantung serta cirit – birit.

## Kajian

Kajian yang pernah dibuat oleh Universiti Malaya (UM) serta Institut Penyelidikan dan Kemajuan Pertanian Malaysia (Mardi) tumbuhan ini mengandungi empat bahan aktif yang diperlukan badan manusia iaitu:

# *Flavonoid*
#* Anti-oksida yang kuat bagi membantu mengekalkan peredaran darah yang sihat
#* Bertindak sebagai anti-radang dan anti-rival
# *Tannis*
#* Menegangkan tisu yang kendur, mengeringkan perembesan air yang berlebihan (ciri-birit) dan melindungi tisu rosak seperti ekzema atau melecur
# *Triterpenoids*
#* Membantu membuang serta mengeluarkan kahak dan membantu menyerap nutrient
# *Phenols*
#* Membantu mengurangkan serta menghilangkan bengkak dan bertindak sebagai antiseptik

## Penyediaan herba
Hampir keseluruhan komponen pokok Mas Cotek daripada akar, batang, daun dan buah mengandungi khasiat perubatan yang tinggi. Jadi kesemua komponen bolehlah dikeringkan dan dijadikan / diamalkan dalam bentuk minuman teh herba.

## Rujukan

## Pautan luar
* Mas cotek di Melur.com 
* Mas cotek di NueHerb
Muggle

***Muggle*** ialah panggilan ahli-ahli sihir kepada manusia yang tidak mempunyai sebarang pengetahuan atau kemahiran mengenai ilmu sihir dalam siri Harry Potter. Ahli-ahli sihir yang lahir daripada keturunan asal keluarga yang mempunyai kemahiran dan pengetahuan sihir amat taksub akan identiti mereka dan memandang rendah atau memandang hina kepada manusia biasa atau kepada ahli-ahli sihir yang berpengetahuan sihir tetapi dilahirkan separuh keturunan sihir atau keturunan yang memang asal-usulnya tidak mempunyai kemahiran dan pengetahuan tentang sihir. Mengikut legenda, Salazar Slytherin iaitu antara pengasas Hogwarts dan Rumah Slytherin, yang memulakan agenda tersebut dengan hanya memandang bahawa sihir hanya patut diajar kepada keturunan sihir sahaja. Pandangan ini disebabkan pada ketika itu, golongan ahli sihir telah ditindas dengan teruk oleh golongan *Muggle* ini.

## Asal dan penggunaan
J. K. Rowling mengatakan beliau mencipta perkataan "*muggle*" daripada perkataan "*mug*", iaitu perkataan dalam Bahasa Inggeris bagi seseorang yang senang diperbodoh. Beliau menambahkan "-*gle*" untuk membuatkannya lebih memburukkan. 

Perkataan "*muggl*e" telah ditambah ke dalam Kamus Inggeris Oxford pada 2003 untuk merujuk kepada seseorang yang tidak menguasai suatu kemahiran. Perkataan tersebut telah biasa digunakan oleh oleh satu-satu kumpulan pakar untuk merujuk sesiapa yang di luar kumpulan mereka.

Stephen King yang telah diilhamkan oleh hasil Rowling, mentafsiran *muggle* sebagai "orang dewasa yang tidak berimaginasi dan sering tidak selesa, yang tidak memahami kanak-kanak mahupun mengendahkan mereka."

## Lihat Juga
* Lord Voldemort
Pokok Manchoi

**Pokok Manchoi** merupakan sejenis pokok herba yang tumbuh di kawasan tropika. Terdapat di Malaysia.

## Lihat juga

Senarai pokok :
Lengkuas

**Lengkuas** (; nama botani: *Alpinia galanga*) merupakan sejenis rizom dengan kegunaan masakan dan perubatan, dan banyak digunakan di Asia Tenggara. Rupanya hampir sama dengan halia. Lengkuas merupakan tanaman tempatan di Asia Tenggara.

## Nama
Perkataan "lengkuas" dalam bahasa Melayu berasal daripada akar Melayu-Polinesia Barat **laŋkuas* yang sama maksudnya, malah seasal dengan bahasa Ilokano (*langkuás*); bahasa-bahasa Tagalog, Bikol, Kapampangan, Visayan, dan Manobo (*langkáuas* atau *langkáwas*); bahasa Aklanon (*eangkawás*); bahasa Kadazandusun (*hongkuas*); bahasa Ida'an (*lengkuas*); bahasa Ngaju Dayak (*langkuas*); dan bahasa Iban (*engkuas*).

## Kegunaan
Lengkuas sentiasa digunakan dalam masakan untuk menambah aroma seperti masakan pedas, laksa penang, sup singgang dan boleh digunakan untuk masakan goreng. Dalam bidang perubatan, lengkuas boleh melegakan sakit perut, selsema dan agen antibakteria.


Imej:YosriLengkuas1.jpg|Akar lengkuas
Imej:YosriLengkuas2.jpg


## Lihat juga
Senarai pokok: 

## Rujukan

## Pautan luar
*  Kesihatan: Lengkuas dalam perubatan tradisional
Il Canto degli Italiani

***Il Canto degli Italiani*** ("Lagu orang Itali"), ***L'Inno di Mameli*** ("Gita Mameli") atau ***Fratelli d'Italia*** ("Para Pemuda Itali") adalah lagu kebangsaan Itali.

## Sejarah

Liriknya ditulis semasa musim luruh tahun 1847 di Genoa, oleh seorang pelajar dan patriot berumur 20 tahun, Goffredo Mameli pada suatu masa di mana ramai rakyat Itali sedang berjuang untuk penyatuan dan kebebasan negara mereka.

Dua bulan kemudian, teks karangan Goffredo itu telah dipadankan dengan muzik oleh penggubah, Michele Novaro di Turin. Lagu ini dinikmati secara meluas semasa zaman pembaharuan *[[Risorgimento]]* dan pada dekad berikutnya.

Selepas penyatuan Itali pada 1861, lagu kebangsaan yang digunakan adalah *[[Marcia Reale]]* (atau *Fanfara Reale*), lagu rasmi keluarga diraja Savoy yang digubah pada 1831 atas arahan Carlo Alberto di Savoia. *Marcia Reale* kekal sebagai lagu kebangsaan Itali hingga terbentuknya pemerintahan republik baru. Giuseppe Verdi, penggubah muzik terkenal di Itali pada masa itu mengkaryakan potpourri *Inno delle Nazioni* (Lagu Negara-negara) untuk dimainkan di Pameran Antarabangsa London (1862), Verdi memutuskan memilih *Il Canto degli Italiani* – dan bukan *Marcia Reale* – untuk mewakili Itali, lalu ia dimainkan setaraf God Save the Queen dan La Marseillaise.

Dari 1922 hingga 1943, semasa Itali ditadbir oleh sebuah kerajaan fasis, setiap perdendangan lagu *Marcia Reale* mesti diikuti dengan lagu parti pemerintah Fasis *[[Giovinezza]]*.

Pada 12 Oktober 1946, apabila Itali menjadi sebuah republik, lagu *Il Canto degli Italiani* telah dipilih pada asalnya bertujuan sementara waktu, namun penggunaannya melekat lazim sehingga ke tahap ''de facto'' dan hanya menjadi rasmi ''de jure'' dalam sebuah rang undang-undang diluluskan tanggal 17 November 2005, lebih kurang 60 tahun setelah ia dipilih.

## Lirik
Berikut adalah teks lengkap asal dari sajak yang ditulis oleh Goffredo Mameli; bagaimanapun untuk lagu kebangsaan Itali, hanya rangkap pertama dan korus yang dinyanyikan dan diakhiri dengan teriakan "Si!" ("Ya!"). Rangkap-rangkap yang lain merujuk kepada berbagai peristiwa mengenai perjuangan rakyat Itali untuk penyatuan dan kemerdekaan.

## Pautan luar

* Lihat video 1
* Lihat video 2
Fabio Cannavaro

**Fabio Cannavaro** (lahir Naples 13 September 1973) adalah seorang pemain bola sepak (pemain pertahanan pertengahan) dari Itali dan  kapten pasukan kebangsaan Itali pada 2006.

Walaupun Cannavaro tidak berukuran tinggi (176cm), beliau dianggap salah satu pemain pertahanan yang terbaik pada tahun 1990an dan awal 2000an. Sepanjang kerjayanya dalam kejohanan Itali Serie A, beliau telah bermain dengan  Napoli (1992-95), Parma (1995-2002), Milan (2002-04) dan Juventus (2004-kini). Pada 1998-99 beliau memenangi Piala UEFA dan Piala Itali semasa bermain dengan  Parma. Di Juventus, beliau telah berganding semula dengan bekas rakan sepasukan dari Parma iaitu Lilian Thuram dan Gianluigi Buffon. Ketiga mereka menubuhkan benteng pertahanan yang terbaik dalam Serie A, dan Cannavaro memenangi *[[scudetto]]*nya yang pertama dengan Juventus pada tahun 2005.

Dalam pasukan kebangsaan pula, Cannavaro dengan Alessandro Nesta menjadi salah satu pasangan pertahanan terbaik di dunia. Cannavaro terkenal dengan kebolehannya untuk membaca sesuatu permainan yang membolehkannya untuk selalu melakukan pemintasan yang baik.  

Fabio muncul buat kali pertama dalam arena antarabangsa pada  Januari 1997 dalam satu perlawanan dengan Ireland Utara. Beliau telah wmewakili negaranya dalam pertandingan Piala Dunia FIFA tahun 1998, 2002, dan 2006, dan juga di kejohanan Euro 2000 dan Euro 2004. Kejayaannya yang paling tinggi adalah memenangi Piala Dunia FIFA 2006 di Jerman di malam kep yang 100.  Beliau juga memenangi bola perak untuk prestasinya yang cemerlang dalam pertandingan tersebut.

Adik lelakinya, Paolo Cannavaro, juga seorang pemain pertahanan, kini sedang bermain dengan pasukan Napoli. Kedua adik-beradik ini telah bermain di samping satu sama lain di dalam pasukan Parma dari 2000 hingga 2002 apabila Fabio meninggalkan Parman untuk pasukan Inter.  

Cannavaro mengetuai pasukan Itali di semua pertandingan mereka dalam Piala Dunia FIFA 2006 dan berjaya membawa pulang Piala Dunia itu pada pertandingan tersebut, kemenangan mereka yang pertama setelah 24 tahun. 

Beliau juga dianggap sebagai simbol seks di negaranya dan dipilih "pemain paling seksi" dalam pertandingan Piala Dunia 2006.  Beliau merupakan naib juara anugerah Bola Emas yang pada kejuaraan ini telah diberikan kepada pemain Perancis, Zinedine Zidane. Cannavaro adalah terpilih sebagai salah satu bintang bola sepak dunia di akhir pertandingan bersama dengan enam lagi rakan sepasukannya. sebuah dunia piala bintang-bintang terkemuka pada akhirnya perlawanan. 

Cannavaro telah berkahwin dengan Daniela dan mereka mempunyai dua orang anak lelaki, Christian dan Andrea (lahir 20 Oktober 2004), dan seorang anak perempunan, Martina.

## Pautan luar
* Profail Fabio Cannavaro di laman web rasmi Juventus 
* Profail Fabio Cannavaro di FootballDatabase
* Laman web rasmi
* Profail Fabio Cannavaro di laman web rasmi Piala Dunia FIFA
Perang saudara Caesar

**Perang saudara Caesar** yang ditempur pada tahun 49 SM merupakan salah satu daripada pertempuran terakhir Republik Rom. Pertempuran ini merupakan satu siri konfrontasi politik dan tentera antara Julius Caesar, penyokong politik, dan legionnya terhadap puak konservatif yang tradisional di Senat Rom, kekadang dikenali sebagai Optimat, yang disokong oleh legion-legion Pompey.

Banyak ahli sejarah melihatkan perang ini sebagai natijah yang logik bagi satu proses panjang subversi institusi-institusi politik kerajaan Rom yang bermula dengan  kerjaya Tiberius Gracchus yang membawa kecelakaan, menerusi pembaharuan-pembaharuan legion oleh Gaius Marius, dan kediktatoran Lucius Cornelius Sulla, dan kemudian berakhir dengan penguasaan Rom oleh Perintahan Bertiga Pertama. Adakah ini benar-benar merupakan peristiwa-peristiwa yang membentukkan persediaan asas, adalah jelas bahawa keakuan Julius Caesar telah mengambil kesempatan yang disediakan oleh penurunan kuasa politik Rom itu. Selepas perjuangan politik dan tentera yang berpanjangan antara 49 dan 45 SM yang merangkumi perang-perang di Italia, Greece, Mesir, Afrika, dan Hispania, Caesar akhirnya menewaskan puak tradisional yang terakhir dalam Senat Rom di Perang Munda.

Bagi sebilangan ahli sejarah, perang saudara itu, bersama-sama dengan pemerintahan Rom yang singkat oleh Caesar sebelum pembunuhan beliau, menandakan keakhiran Republik Rom, dan permulaan Empayar Rom. Adakah saat *ini* dalam sejarah dipilih sebagai titik peralihan atau tidak, perang saudara Caesar dan perubahan-perubah dalam kerajaan Rom yang dihasilkan  telah menghapuskan semua tradisi lama politik republik itu. Peristiwa-peristiwa ini merupakan satu tamparan yang Republik Rom tidak pernah dapat memulihkan.
Powerpuff Girls Z

**Powerpuff Girls Z** () adalah siri anime dari Jepun yang telah diadoptasikan dari siri kartun The Powerpuff Girls di Amerika Syarikat. Siri anime ini telah diterbitkan oleh TV Tokyo, Toei Animation, Aniplex dan Cartoon Network.

## Watak-watak
### Watak protagonis
Tiga gadis dalam anime Demashita! Powerpuff Girls Z ialah:
***Momoko Akatsutsumi**, (**Blossom**): Pemimpin utama, seorang yang cantik. Menjelma sebagai "**Hyper Blossom**".
***Miyako Goutokuji**, (**Bubbles**): Seorang yang comel, periang dan manja. Menjelma sebagai "**Rolling Bubbles**".
***Kaoru Matsubara**, (**Buttercup**): Seorang yang berani, gagah dan kuat. Menjelma sebagai "**Powered Buttercup**".

Watak-watak lain dalam anime Demashita! Powerpuff Girls Z ialah:
***Professor Utonium**: Versi Jepun yang diadoptasikan dari watak Professor Utonium. Seorang yang bijaksana, pandai dan tegas.
***Ken Kitazawa**: Seorang budak lelaki yang bijaksana berumur 8 tahun. Anak kepada Professor Utonium. 
***Peach**: Seekor anjing robot milik Professor Utonium.
***Mayor Mayor**: Seorang Datuk Bandar di bandar raya Tokyo, Jepun. (Seperti juga Mr Mayor sebagai Datuk Bandar Townsville!)
***Miss Bellum**: Penasihat kepada Mayor Mayor.
***Miss Keane**: Seorang guru di Sekolah Tinggi Tokyo.

### Watak antagonis
***Mojo Jo Jo**: Musuh yang jahat, kejam dan suka melakukan kemusnahan pada bandar raya Tokyo.
***Himeko Shirogane** aka **Princess Sama**: Seorang puteri yang berasal dari kerabat diraja orang kaya Shirogane. Wataknya seakan-akan Princess Morbucks.
***The Kat**: Seekor kucing peliharaan milik puteri Himeko Shirogane.
***Fuzzy Lumpkins**: Seorang makhluk yang tingal di dalam hutan.
***Sedusa**: Seorang wanita yang jahat, pernah menyamar sebagai wanita cantik sebagai **Sakurako Kintoki**. 
***Ganggreen Gang** *(Geng Hijau)*: Terdiri daripada lima orang geng hijau iaitu **Ace** (ketua utama), **Big Billy**, **Snake**, **Grubber**, dan **Lil Arturo**. 

## Siaran
### Di Malaysia
*Di Malaysia Powerpuff Girls Z boleh di tonton dalam tiga bahasa di Cartoon Network pada setiap hari pukul 05:00 petang dengan menekan butang bahasa (I-II) di alat kawalan jauh Astro. Selain itu, ia turut disiarkan di ntv7 pada setiap hari Sabtu jam 9:30 pagi.
Diktator Rom

**Diktator** (bahasa Latin untuk "orang yang menetapkan arahan") ialah satu jawatan politik yang merupakan satu pembaharuan undang-undang Republik Rom. "Diktator" &mdash; dikenali secara rasmi sebagai *Magister Populi* ("Penguasa Rakyat"), *Praetor Maximus* ("Praetor Agung"), atau *Magister Peditum* ("Penguasa Infantri")&nbsp;&mdash; berkedudukan "luar biasa" (*magistratus extraordinarius*), serta penjawat tertinggi dalam tertib taraf (*Praetor Maximus*). Beliau dibantu oleh 24 orang liktor.

Fungsi diktator adalah untuk melaksanakan tugas-tugas yang melewati kuasa mana-mana satu majistret biasa. Senat Rom meluluskan *senatus consultum* yang memberikan kuasa kepada konsul-konsul untuk mencalonkan seorang diktator yang merupakan kekecualian tunggal terhadap prinsip-prinsip **[[kekolejan]]** (pemegang berbilang untuk jawatan yang sama) dan **tanggungjawab** (bertanggungjawab di sisi undang-undang untuk kesemua tindakan semasa memegang jawatan) dalam undang-undang Rom. Hanya satu diktator boleh dilantik pada mana-mana satu masa atas apa-apa alasan, dan diktator tidak perlu bertanggungjawab di sisi undang-undang kepada tindakannya semasa memegang jawatan.

## Lihat juga
* Diktator
Cicero

**Marcus [[Tullius]] Cicero** (3 Januari 106 SM – 7 Disember 43 SM) ialah ahli pidato dan negarawan Rom kuno yang secara umumnya dianggap sebagai pidato Latin dan ahli gaya prosa yang terutama.

## Biografi ringkas
Cicero dilahirkan di Arpinum dan dibunuh di Formia ketika melarikan diri daripada musuh-musuh politiknya. "Bukannya tokok tambah", Taylor menulis (seperti yang disebut dalam "Rujukan"), "untuk mengatakan bahawa era kehidupan awam Rom yang paling cemerlang dibawa oleh Cicero dan tutup pada kematiannya — beliau berdiri di tempat bermulanya dan mengikut kereta jenazahnya." Tullii, keluarga Cicero, merupakan salah satu daripada ningrat tanah di Arpinum dan berasa geram terhadap kemasyhuran dan kekayaan keluarga Marii yang merupakan lagi sebuah keluarga Arpinum yang terutama.

Sepanjang hayatnya, Cicero yang bersikap konservatif itu benci dibandingkan dengan Marius yang lebih masyhur. Nama "Cicero" berasal daripada perkataan *cicer*, perkatan bahasa Latin untuk "kacang kuda." Plutarch menerangkan bahawa nama itu pada asalnya digunakan oleh seorang nenek moyang Cicero yang mempunyai rekahan pada hujung hidungnya dan yang kelihatan seakan-akan kacang kuda. Sebenarnya (Plutarch meneruskan), Cicero didesak untuk menukarkan nama yang memalukan itu ketika beliau menyertai politik, tetapi beliau enggan berbuat demikian.

## Nota
1- Nama penuh Cicero yang rasmi. Maksudnya ialah "Marcus Tullius Cicero, anak (*filius*) Marcus, cucu (*nepos*) Marcus, cicit (*pronepos*) Marcus, daripada puak Cornelia".

## Pautan luar
* Am:
** Pautan-pautan ke sumber Cicero 
** Laman web Cicero oleh Universiti Texas 
** www.iep.utm.edu

* Karya-karya Cicero:
** 
** Projek Perseus (bahasa Latin dan Inggeris): Himpunan Klasik (sila lihat: M. Tullius Cicero)
** Perpustakaan Latin (bahasa Latin): Karya-karya Cicero
** UAH (bahasa Latin, dengan nota terjemahan): Laman web Cicero 
** *[http://www.constitution.org/rom/de_officiis.htm De Officiis]*, diterjemahkan oleh Walter Miller
* Biografi dan pemerian tentang zaman Cicero:
** Di Projek Gutenberg
*** Biografi Cicero oleh Plutarch yang termasuk dalam ''Kehidupan-kehidupan Selari''
*** *Kehidupan Cicero* oleh Anthony Trollope, Jilid I - Jilid II
*** ''Cicero'' oleh Rev. W. Lucas Collins (''Klasik Kuno untuk Pembaca bahasa Inggeris'')
*** ''Kehidupan orang Rom pada masa Cicero'' oleh Rev. Alfred J. Church
*** ''Kehidupan sosial di Rom pada Zaman Cicero'' oleh W. Warde Fowler
** Laman web Heraklia 
** Terjemahan ''Cicero'' oleh Dryden daripada ''Kehidupan-kehidupan Selari'' oleh Plutarch''
** Laman web Kolej Middlebury
** http://freewebs.com 
* Rencana berita mengenai satu robot pemandu muzium yang dinamakan sempena nama Cicero
Pasar tani

**[[Pasar]] tani** () merujuk kepada pasar yang khusus menjual barang-barang hasil pertanian seperti sayur-sayuran, ayam, dan daging segar.

Pasar tani berkonsepkan jualan langsung, di mana petani atau penternak berpeluang menjual barangan mereka secara langsung kepada orang ramai tanpa melalui orang tengah / pemborong. Dengan itu pada kebiasaannya harga yang ditawarkan adalah lebih murah berbanding harga di pasar biasa.

Pasar tani biasanya diadakan secara mingguan, dan pada kebiasaannya pada hujung minggu pada waktu pagi.

## Pasar tani di Malaysia
Pasar tani diwujudkan khusus di Malaysia untuk mengatasi masalah orang tengah yang mengambil untung berlebihan terhadap petani, peladang, penternak dan nelayan. Pasar tani bersaing dengan pasar basah, pasar pagi dan pasar malam . Pasar tani di Malaysia diadakan pada waktu pagi sahaja dan ditadbi oleh FAMA. Diwujudkan pada 1985, Pasar tani telah berusia lebih 25 tahun. Menteri pertanian ketika itu adalah Dato Seri Anwar Ibrahim (menjadi Menteri Pertanian 1984-1986)

Beberapa tempat yang sesuai dan mudah akses oleh orang ramai telah dipilih . Pemilihan lokasi bergantung kepada hasil kajian FAMA terhadap potensi setempat, kelulusan oleh pihak berkuasa tempatan dan bilangan penyertaan usahawan niaga yang mahu berjual beli di situ. Pasar tani yang paling popular terletak di Shah Alam.

Pada 14 Jun 2009 , contohnya terdapat  21 buah pasar tani yang beroperasi di Negeri Sembilan membabitkan 898 usahawan niaga. Sambutan yang baik dari orang ramai, pasar tani akan dibuka di Juasseh di Kuala Pilah, Taman Permai (Lukut, Port Dickson), Felda Jelai (Gemas), Pedas (Rembau) dan pusat rekreasi Ulu Bendul (Kuala Pilah).

Usahawan tani ini dapat kemahiran untuk memasarkan barangan mereka. FAMA menyediakan payung khusus untuk mereka. Peluang pekerjaan dalam perniagaan kecil dapat dikembangkan.

## Rujukan
Pasar malam

**Pasar malam** () merupakan perniagaan konsep pasar atau bazar yang perniagaannya dimulakan pada waktu lewat petang sehingga pada lewat malam.

Ia merupakan pasar jalanan yang terdapat di Malaysia, Singapura dan Indonesia yang biasanya berada di kawasan perumahan.

Di pasar malam kebanyakan penjual menjual pelbagai jenis makanan tempatan, hasil tani seperti buah-buahan dan sayur-sayuran, ayam, daging, hasil laut seperti ikan, sotong, terdapat juga mainan, pakaian, aksesori, haiwan peliharaan dan sebagainya.

Ia menarik banyak pengunjung kerana harga barangan yang berpatutan. Kebiasaannya pasar malam hanya diadakan sekali seminggu di sesuatu kawasan, ini membolehkan peniaga berniaga di tempat yang berlainan pada setiap hari. Kebanyakan tapak pasar malam adalah di jalan raya di mana jalan akan ditutup semasa perniagaan berlangsung. Justeru itu, peniaga hanya menggunakan payung untuk meletakkan barang jualan dan akan dikemas setiap kali selepas habis berniaga. Tawar-menawar merupakan amalan biasa di gerai yang menjual pakaian dan aksesori.

## Mengikut negara

### Malaysia
Di Malaysia, kebanyakan pasar malam bermula dari pukul 5.00 petang dan ditutup kebiasaannya pada pukul 10 malam sehingga 12 tengah malam bergantung kepada syarat dan undang-undang negeri atau kawasan masing-masing.

Peniaga perlu mendapatkan lesen peniagaan daripada pihak berkuasa tempatan (PBT) di kawasan tersebut. Ini bagi mengawal kebersihan bandar dan kesihatan.

Penjual dan pekerja makanan **wajib** mendapatkan suntikan kesihatan demam kepialu/tifoid jenis Typhim VI. 

Tapak pasar malam diselia oleh pihak berkuasa tempatan.

Pasar malam berbeza-beza mengikut etnik. Pasar malam Melayu biasanya menjual buku-buku keagamaan, kopiah, kain sarung, dan barangan Melayu lain.

Pasar malam Cina pula lazimnya menjual set Mah Jong, setanggi, colok, kertas dan pelbagai barangan keagamaan Cina.

Selain itu, pasar malam India pula menjual barangan keagamaan Hindu.

### Belanda
Di Belanda, perayaan tahunan rakyat Indonesia diadakan di The Hague dengan nama *Perayaan Tong Tong*, sebelum ini *Pasar Malam Besar*. Disebabkan ramainya bilangan Serani Indonesia dan kejayaan majlis ini sejak 1959, berdozen *pasar malam* diadakan setiap tahun di Belanda. Kini kedutaan Indonesian telah memulakan membiayai *pasar malam Indonesia* tahunan, terutamanya untuk mempromosi perniagaan Indonesian dan meningkatkan hubungan Belanda-Indonesia.

## Rujukan
Jintan

**Jintan** ( halusan serapan Hindi जीरा *jīrā* ), **jintan Parsi** atau **jemuju** (bahasa Inggeris: *caraway* atau *Persian cumin*) adalah tumbuhan dwimusim dalam keluarga Apiaceae, tempatan di barat Asia, Eropah dan Afrika Utara. Jintan merupakan sejenis rempah yang digunakan dalam masakan.
 
Terdapat tiga jenis rempah lain yang digelar "jintan" iaitu jintan putih, jintan manis dan jintan hitam (habbatus sauda).
## Lihat juga
* Adas manis
* Adas pedas
* Jintan hitam; turut disebut habbatus sauda
* Jintan manis
* Jintan putih
## Rujukan
Yu-Gi-Oh!

**Yu-Gi-Oh!** (bahasa Jepun: 遊☆戯☆王 *Yūgiō*, bermaksud "raja permainan") merupakan francais permainan, anime dan manga dari Jepun yang direka oleh Kazuki Takahashi yang melibatkan permainan kad bernama *Duel Monsters* (Raksasa Bertarung), yang mana setiap pemain bermain kad untuk cuba menewaskan lawannya.

Di Malaysia, siri anime ini pernah disiarkan melalui Ntv7 dengan dubbing Bahasa Melayu.

Yu Gi Oh malay dubbing klik disini

Komik Yu Gi Oh diterjemahkan dalam Bahasa Melayu oleh Comics House. Komik Yu Gi Oh mempunyai 38 jilid. 

=Rujukan=
# Yu Gi Oh di Ntv7
# intisari rancangan
# comicsdirectory.com.my
Bahasa-bahasa Slavik

**Bahasa-bahasa Slavik** ialah satu subkumpulan bahasa Indo-Eropah yang ditutur oleh orang Slavik di
* kebanyakan Eropah Timur dan Balkan;
* beberapa bahagian Eropah Tengah; dan
* bahagian utara Asia.

## Cabang
Cendekiawan-cendekiawan membahagikan bahasa-bahasa Slavik kepada tiga cabang utama, dengan setiap cabang mempunyai subcabang:
* **[[Bahasa-bahasa Slavik Timur|Slavik Timur]]**, termasuk Rusia, Ukraine, Belarusia, Rusyn
* **[[Bahasa-bahasa Slavik Barat|Slavik Barat]]** yang dibahagikan lagi kepada:
** Czech dan Slovak
** Bahasa Sorb Atas dan Bawah (bahasa-bahasa minoriti di Jerman),
** Bahasa-bahasa Lechia: bahasa Poland, Pomerania/Kashubia dan Polabia (pupus).
* **[[bahasa-bahasa Slavik Selatan|Slavik Selatan]]** yang dibahagikan lagi kepada:
** subkumpulan Barat yang terdiri daripada bahasa Slovenia dari satu segi, dan dari segi yang lain, bahasa Bosnia, Croatia, Serbia (yang sehingga baru-baru ini dikenali sebagai Serbo-Croatia dan yang dapat saling difahami).
** subkumpulan Timur yang terdiri daripada bahasa Bulgaria dan Macedonia. (Sesetengah ahli bahasa Slavik, terutamanya mereka daripada Bulgaria dan Greece, hanya menganggap bahasa Macedonia sebagai "norma wilayah" untuk bahasa Bulgaria, dan bukannya satu bahasa yang berasingan, tetapi terdapat banyak alasan politik dalam kes-kes ini juga.)

Sesetengah ahli sains mempostulatkan bahawa terdapat juga cabang **[[bahasa-bahasa Slavik Utara|Slavik Utara]]**; dialek Novgorod Lama merupakan salah satu saki-baki. Bagaimanapun, istilah "Slavik Utara" kekadang juga digunakan untuk menggabungkan bahasa-bahasa Slavik Barat dan Timur menjadi satu kumpulan yang berbeza daripada bahasa-bahasa Slavik Selatan.

Bahasa persuratan Slavik yang tertua ialah Slavik Gereja Lama yang kemudian berkembang menjadi Slavik Gereja.

Pembahagian tiga pihak bahasa-bahasa Slavik tidak mengambil kira dialek-dialek pertuturan bagi setiap bahasa. Dalam lingkungan itu, terdapat apa yang dipanggil dialek-dialek peralihan dan dialek-dialek kacukan yang merapatkan jurang-jurang antara berbagai-bagai bahasa, dan yang menunjukkan persamaan yang tidak begitu nyata ketika membandingkan bahasa-bahasa persuratan (iaitu bahasa piawai) Slavik.

Terdapat perbezaan-perbezaan yang mencukupi antara berbagai-bagai dialek dan bahasa Slavik untuk menyusahkan komunikasi antara penutur-penutur daripada berbagai-bagai bahasa Slavik. Perbezaan antara dialek-dialek dalam setiap bahasa Slavik amat berbeza; umpamanya, dialek-dialek Rusia tidak begitu berbeza, berbanding dialek-dialek Slovenia.

## Lihat juga
* Slavistik
* Keluarga-keluarga bahasa dan bahasa-bahasa

## Pautan luar
* WordReference - forum tersederhana untuk bahasa-bahasa Slavik
* Kesinambungan etnik dan etnogenesis Slavik
* Laporan etnolog mengenai bahasa-bahasa Slavik
* Mari kita cuba bahasa-bahasa Slavik! 
* Senarai-senarai dwibahasa kawan-kawan palsu Slavik
Kudis

Masalah kulit ber**kudis** terbahagi kepada dua jenis, iaitu:

(a) Kudis buta (skabies) 
* Penyakit ini adalah disebabkan oleh hama gatal(betina). Ia gemar mengorek bahagian lipatan kulit dan bertelur di dalamnya.
(b) Jangkitan kulit (*impetigo*) 
* Ia adalah jangkitan bakteria yang biasanya terjadi di permukaan kulit. Ia mudah dan sering terjadi di kalangan kanak-kanak berbanding orang dewasa.

## Tanda-tanda
1. Skabies
* Gatal di seluruh anggota badan, terutama pada waktu malam.
* Terdapat bintik-bintik merah yang bernanah di bahagian badan yang dijangkiti.
2. *Impetigo*
* Mula muncul sebagai lepuh kecil. Lama-kelamaan, ia akan menggelembung dan membentuk tompok-tompok basah yang kecil berwarna merah.
* Lepuh ini akan mengeluarkan cecair.
* Secata beransur-ansur, keruping yang berwarna kuning keperangan akan muncul meliputi kawasan yang dijangkiti.

## Bahagian badan yang biasa dijangkiti
1. Skabies
* Di bahagian badan, celah ketiak, keliling pusat, sendi lengan, tangan, celah-celah jari tangan dan kaki, punggung, dan kemaluan.
2. *Impetigo*
* Terjadi di bahagian muka, terutamanya di antara bibir atas dan hidung, lengan, tangan, dan kaki.

## Cara mencegah
# Utamakan kebersihan diri. Mandi sekurang-kurangnya tiga kali sehari dan gunakan sabun dan air bersih.
# Barang keperluan seperti tuala dan baju hendaklah dijaga dengan bersih dan jangan berkongsi dengan orang lain.
# Basuh atau jemur pakaian, cadar, dan sarung di bawah cahaya matahari.
# Buka tingkap supaya cahaya matahari dapat masuk ke dalam bilik.
# Jaga kebersihan kawasan sekitar rumah.
# Tutup kudis dengan kain kapas dan plaster.
# Elakkan kudis daripada bersentuh dengan orang lain.

### Berjumpalah dengan doktor sekiranya
# Kudis tidak sembuh selepas tiga atau empat hari.
# Jangkitan kulit yang lebih teruk dan merebak ke bahagian lain.
Ceruk Tok Kun

**Cherok To'kun** merupakan sebuah pekan yang terletak di timur wilayah Bukit Mertajam yang terletak di tanah besar Pulau Pinang, bahagian utara Semenanjung Malaysia. Kawasan menarik ataupun Hutan Lipur Bukit Mertajam juga terletak di sini. Hutan Lipur selalu akan dikunjungi orang ramai untuk mendaki dan merentas bukit pada setiap pagi dan petang. Cherok To'kun merupakan tempat asal bagi Perdana Menteri Malaysia yang ke-10, Dato' Seri Anwar Ibrahim.

Sekarang, Hutan Lipur Tokun ini lagi akan dipilih orang ramai datang untuk beriadah dan berjoging bersama-sama Empangan Tasik Mengkuang sana yang akan dibuka balik pada tahun 2016 dengan cukup bertuah nanti.

## Rujukan
Abdul Rahim Thamby Chik

Tan Sri Datuk Seri Dr **Abdul Rahim bin** Datuk **Thamby Chik** (lahir 10 April 1950 di Masjid Tanah, Melaka) merupakan seorang ahli politik yang juga bekas Ketua Menteri Melaka yang keenam dan pernah memegang Naib Presiden UMNO di peringkat akar umbi politik. 

Beliau pernah menjadi pengerusi RISDA, Yayasan Penggerak Wawasan (YPW), Gagasan Badan Ekonomi Melayu (GABEM) dan juga pengerusi eksekutif Syarikat Artac Holdings Sdn. Bhd.

## Latar belakang
Beliau berkahwin dengan Puan Sri Zabedah Abdullah dan dikurniakan 4 orang anak iaitu Zetty Juyanty, Tutty Rahiza, Petty Diyana dan Rahimy.

### Pendidikan
Tan Sri Rahim mendapat pendidikan rendah di Sekolah Kebangsaan Pengkalan Balak, Masjid Tanah. Kemudian, beliau belajar di SKK SMK Ghafar Baba dan juga di Sekolah Menengah Datuk Seri Amar DiRaja, Muar, Johor. Beliau seterusnya melanjutkan pelajaran di Universiti Malaya (UM) dan berjaya mendapatkan ijazah Sarjana Muda Ekonomi Gunaan (1969-1973).

### Pekerjaan
* Pegawai Pembangunan Perbadanan Pembangunan Bandar (UDA)
* Pengurus Projek Dengan Perbadanan Kemajuan Negeri Melaka (PKNM)
* Exco Pergerakan Pemuda UMNO (1976)
* Ketua Pemuda UMNO Negeri Melaka (1978)
* Ahli Dewan Undangan Negeri Kelemak (1979)
* Ketua Menteri Melaka (1982-1994)
* Timbalan Pengerusi Perhubungan UMNO Negeri (1983-1984)
* Pengerusi Perhubungan UMNO Negeri (1984-1994)
* Ketua Pergerakan Pemuda UMNO (1993-1996)

## Politik
* 1970-an menjadi ahli UMNO Cawangan Peringgit.
* Ahli Majlis Tertinggi (MT) UMNO.
* Ketua UMNO Bahagian Melaka Tengah
* Ketua Pemuda UMNO Melaka
* Ketua UMNO Bahagian Alor Gajah 
* Timbalan Pengerusi Badan Perhubungan UMNO Negeri Melaka.

## Jawatan Dalam Kerajaan
* Setiausaha Parlimen, Kementerian Perusahaan Utama.
* Setiausaha Parlimen Kementerian Perdagangan dan Industri 
* Timbalan Menteri Dalam Negeri
* Ketua Menteri Melaka

## Kejayaan

## Rujukan
Pontifex Maximus

**Pontifex Maximus** (bahasa Latin untuk "ketua paderi agung") ialah satu jawatan keagamaan dimana penyandangnya merupakan pengerusi kolej *pontifices* atau paderi. Mereka adalah bertanggungjawab terhadap semua kultus di Republik Rom dan juga kultus yang tidak mempunyai kolej kepaderian. Jawatan ini adalah seumur hidup dan peranan mereka yang utama ialah untuk memastikan *pax deorum*, atau keharmonian dengan Dewa-dewa. Untuk mencapai matlamat tersebut, mereka perlu memberi nasihat kepada para majistret, menterjemahkan pelbagai petanda, mengawal kalendar serta mengawasi pengkebumian orang awam. Seorang pontifex maximus adalah bertanggungjawab mengumpul koleksi besar petanda-petanda (annales maximi); setiap tahun agar generasi masa hadapan boleh memahami petanda dewa telah lebih jelas lagi. Sehingga kehari ini, Paus Rom dikenali sebagai *Pontifex Maximus*.

## Rujukan
*Rencana dalam bahasa Inggeris mengenai Pontifex Maximus
Praetor

**Praetor** (bahasa Latin untuk "dia yang pergi sebelum orang lain") merujuk kepada jawatan sivil yang bertanggungjawab atas pentadbiran undang-undang. Para praetor adalah dipilih oleh *Comitia centuriata*, suatu majlis yang majoritinya terdiri dari golongan yang terkaya di Rom. Pada 242 SM, terdapat dua jenis praetor: *praetor urbanus*, yang ditempatkan di kota Rom dan *praetor peregrinus*, yang bertanggungjawab untuk seluruh Itali. Pada 180 SM, tanggungjawab *praetor urbanus* telah ditambah iaitu sebagai pengerusi mahkamah bagi gabenor-gabenor yang korup. Seorang praetor diberi enam pengawal (lictores) dan dibenarkan memakai toga dengan tepian berwarna ungu.
Quaestor

**Quaestor** (bahasa Latin untuk "dia yang menanya soalan") merujuk kepada jawatan sivil yang bertanggungjawab atas pentadbiran kewangan. Pada asalnya ia merujuk kepada mereka yang menyiasat kes bunuh. Tetapi pada 440 SM, jawatan ini telah bertukar kepada sektor kewangan. Mereka berkhidmat sebagai akauntan Republik Rom dan bertanggungjawab ke atas *aerarium* (perbendaharaan negara). Seorang perlu mempunyai lebih 10 tahun perkhidmatan dalam ketenterataan Rom sebelum dipilih untuk jawatan ini. 

Sebelum Maharaja Augustus berkuasa, para *quaestor* dipilih oleh *Comitia  tributa*, suatu jawatankuasa perwakilan rakyat dari beberapa daerah pilihan raya. Dibawah Empayar Rom, dua *quaestor* dilantik oleh Maharaja Rom atau *quaestores Augusti*. Mereka mempunyai tanggungjawab kewangan dan menjadi perutusan kepada Maharaja Rom. Tugasannya yang lain ialah untuk menyelia semua temasya di Rom.
Tribun konsul

**Tribun Konsul** atau juga dikenali konsul merupakan jawatan kerajaan tertinggi di Republik Rom yang bersamaan dengan Perdana Menteri atau Presiden pada zaman moden ini. Pada asalnya dua lelaki akan dipilih oleh *Comitia centuriata* dan mereka akan berkhidmat selama satu tahun untuk mengelak korupsi. Dua konsul adalah dipilih supaya ada sistem semak dan seimbang sebab setiap konsul boleh mengenakan kuasa pembatal terhadap keputusan konsul yang lain. Walaupun begitu, Julius Caesar dan beberapa diktator yang lain telah membuktikan bahawa sistem dwi-kuasa ini tidak berkesan apabila salahseorang konsul lebih berpengaruh dari konsul yang lain. 

Para konsul merupakan pengerusi Senat Rom dan mereka adalah Panglima Besar tentera Rom (kedua-duanya diberi dua *legion*) dan merupakan hakim agung di Rom.
Kalashnikov

**Rifle Kalashnikov** adalah satu siri senapang automatik berdasarkan reka bentuk asal *[[Mikhail Kalashnikov]]*. Ia secara rasmi dikenali di Rusia sebagai "Avtomat Kalashnikova" ("Senapang Automatik Kalashnikov"; )), tetapi dikenali secara meluas sebagai Kalashnikovs, AK, atau dalam bahasa Rusia, sebagai "Kalash". Ia pada asalnya dihasilkan di Kesatuan Soviet, terutamanya oleh Kalashnikov Concern, dahulu Izhmash, tetapi senapang dan variasinya kini dihasilkan di banyak negara lain.

## Jenis
Jenis utama senapang Kalashnikov.

## Variasi
**Variasi asal [[AK-47]] ** (7.62×39mm)
* Keluaran 1948/49 – Model terawal, dengan Type 1 penerima kepingan besi tekan, sekarang amat jarang.
* Keluaran 1951    – Type 2: Penerima digiling. Laras dan kebuk disadur krome bagi menahat hakisan.
* Keluaran 1954/55 – Type 3: Variasi penerima digiling diringankan. Berat rifle adalah .
* AKS – Bercirikan pangkal beli lipat kebawah menyerupai MP40 Jerman, bagi kegunaan diruang sempitdalam kenderaan tempur infantri BMP, dan juga oleh paratroops.
* AKN (AKSN) – Laras skop malam.

Senapang Kalashnikov atau AK 47 direka oleh seorang petani di Siberia , Rusia bernama Mikhail Timofeevich Kalashnikov

Panjang 85.5 cm menggunakan peluru kaliber 7.65 mm.  Apabila ditembak memuntahkan 100 peluru seminit dengan kecepatan 699 meter per detik atau 2560 kilometer perjam. 

Di negara Rusia, senjata ini  dikeluarkan dalam pelbagai jenis. Jika ditujukan kepada manusia,  tubuh manusia akan terbelah dua. Senapang ini amat popular ketika Afhanistan menentang Rusia.